Interrogat sobre això Alberto Jarabo, diputat al Parlament i dirigent de Podem —i que serà amb tota probabilitat candidat número u de la llista morada a l’Ajuntament de Palma— confessa que “sí, és ver que l’acord global amb Esquerra Unida està tancat, ens queden pendents alguns aspectes de menys importància, però el pacte diguem-ne polític està fet”. I explica: “Compartim un mateix espai polític i, per tant, és de lògica que Esquerra Unida vingui amb nosaltres i no vagi amb Més, i, a més, el pacte estable ja està fet a tot l’Estat, així que fer-lo a Balears és normal. Tenim la coincidència ideològica, l’espai i la convergència orgànica general , així que no hi ha raons per no fer l’acord aquí”, sentencia.